cyanic-selkie/wikianc huggingface dataset:
אידיאליזם טרנסצנדנטלי
מקום המדע והתפקיד הביקורתי של הפילוסופיה
קאנט קורא למתודולוגיה שהוא מציע "פילוסופיה ביקורתית". הוא מחלק את התהליך שעברה הפילוסופיה עד זמנו לשלושה שלבים. בשלב הראשון, השלב הדוגמטי, תופסים הפילוסופים את ההכרה כמשקפת של המציאות החיצונית. לדעתו של קאנט, זוהי תפיסה נאיבית בעיקרה. בשלב השני, השלב הספקני, יתחילו ויגלו פילוסופים כדוגמתם של יום את הבעיות הפילוסופיות הרבות של התפיסה הדוגמטית. לדוגמה, יום גילה שמושג הסיבתיות לא יכול להיות מושג ניסיוני לחלוטין כי לא ניתן להראות את קיומו בעולם. לכאורה, בכוח הספקנות של יום ניתן לשבור לחלוטין את ההצדקה הדוגמטית לפעילות המדעית. כתוצאה מהשבר קמו לדעת קאנט גרסאות שונות של אידיאליזם שיהפכו את העולם כולו לאשליה ובכך "יפתרו" את הספקנות של יום. מולם, טוען קאנט שהוא מביא את השלב השלישי והסופי, השלב הביקורתי, שבכוחו להחזיר את השורה התחתונה של השלב הדוגמטי, במחיר של ויתור מסוים. החידוש של קאנט, שמושג הסיבתיות הוא שכלי ומכונן את העולם כפי שהוא נגלה לנו, מאפשר לשוב ולבצע פעילות מדעית. אך מאידך, הוא גם הופך את הפעילות המדעית למתארת של העולם כפי-שהוא נגלה לי ולא את העולם כפי שהוא באמת.
על ידי צמצום המדע לכדי "עולם תופעות" מצמצם קאנט גם את הפילוסופיה. לא רק שלא ניתן להתייחס אל העולם כפי שהוא לעצמו בכלים מדעיים, גם לא ניתן להתייחס אליו בכלים פילוסופיים. שאלות מטאפיזיות כמו קיומו של אלוהים ונצחיות הנפש, בהכרח יישארו ללא תשובה. לכן (על דרך השלילה), תפקידה של הפילוסופיה (או של המטאפיזיקה) מצטמצם רק לתפקיד שקאנט קורא לו "ביקורתי". על ידי כך נותן קאנט למונח "ביקורת" משמעות אפיסטמולוגית חדשה: חקר המבנים התודעתיים של ה-"אני" והוכחת האובייקטיביות שלהם.
התנגדות לאידיאליזם
התורה המנוגדת ישירות לאידיאליזם הטרנסצנדנטלי הקאנטיאני היא התורה הריאליסטית, שטענתה העיקרית היא שהעולם ניתן לידיעה כמו שהוא באמת, ללא כל השפעה של אופן הידיעה של המתבונן בו. עמדה זו נתמכה על ידי הוגים כגון ברטראנד ראסל, ג. א. מור, ראלף ברטון פרי והנרי באבקוק וטץ'. ריאליסטים טוענים, בניגוד לאידיאליזם - אבל לא בהכרח בניגוד לאידיאליזם הטרנסצנדנטלי, שהמושאים שאנו מכירים קיימים באופן שבו הם מופיעים לפנינו, כפי שהם לעצמם, ובאופן עצמאי לידיעה של הצופה.
מורשת
תורתו האפיסטמולוגית של קאנט השפיעה באופן חסר תקדים על הפילוסופיה של המאה ה-19. ביניהם האידיאליזם הגרמני של הגל, אסכולת מרבורג של הרמן כהן ותורתו של ארתור שופנהאואר. באופן גס ניתן לומר שהתרומה ההיסטורית העיקרית של האידיאליזם הטרנסצנדנטלי טמונה פחות בפרטיה הארכיטקטוניים, ויותר בהעברת כובד המשקל הפילוסופי אל המושגים והיחסים שאנו מניחים אפריורית בבואנו ליצור מדע. הגישות המודרניות בפילוסופיה של המדע מניחות כולן כי מדע פועל בהקשר כלשהו של מסגרת מושגית כמעט אפריורית. לדוגמה ניתן לציין את התפיסה הפרדיגמטית של תומאס קון, ואת הגישה המודלית בכלל בחקר המדעי. לעומת זאת, הבדל עיקרי בין האידיאליזם הטרנסצנדנטלי לבין גישות מודרניות בתיאור של מדע הוא באפריוריות ובקביעות של המושגים. כלומר, אותן גישות מודרניות עוברות מלתאר את הקטגוריות הבסיסיות של המבנה ההכרתי ויותר את הקטגוריות שבמבנה הסוציולוגי של הפעילות המדעית הכללית.
מהכיוון השני, קאנט הוא סמן ראשון בתהליך היסטורי של פסיכולוגיזציה של הקוגניציה. אך בניגוד לקאנט, שהתיימר לעבוד במסגרת מטאפיזית אפריורית, המחקר המודרני מתבצע במסגרת המדעית אפוסטריורית. טענות בעלות עומק אפיסטמולוגי, כמו הטענה שסיבתיות היא קטגוריה שכלית טהורה, מקבילות למחקרים במדעי הקוגניציה, בדוגמה שנתנו: על התפיסה המובנית בנו של סיבתיות. מבחינת קאנט מדע מסוג זה אין בו כוח מכונן כמו לתורתו שלו, אך אין ספק שמבחינה היסטורית הוא היה (שלא במתכוון) ממבשריו.
ראו גם
אנשים:
נושאים:
ספרים:
TN J0924-2201
TN J0924-2201 היא גלקסיית הרדיו השנייה במרחקה הרב ביותר שהתגלתה עד כה, אחרי גלקסיית HD1. הגלקסיה התגלתה בשנת 1999 על ידי ויל ואן בראוגל. על פי מדידת ההסחה לאדום של ספקטרום הגלקסיה, היא מתרחקת במהירות של כ-285,000 ק"מ בשנייה, קרוב ל-95% ממהירות האור.
מרקוס אלבק
מרקוס אלבק (בשוודית: Marcus Allbäck, נולד ב-5 ביולי 1973 בגטבורג שבשוודיה) הוא כדורגלן עבר שוודי ששיחק בעמדת החלוץ. לאלבק 74 הופעות ו-30 שערים במדי נבחרת שוודיה, עמה השתתף בחמישה טורנירים בינלאומיים.
קריירת מועדונים
אלבק החל את קריירת הבוגרים באורגריטה מליגת העל השוודית בשנת 1992. אלבק שיחק בהצלחה רבה במועדון זה עד לשנת 2000, למעט גיחות קצרות ללינגבי בולדקלוב השוודית ובארי האיטלקית, בהן לא הטביע חותם. באורגריטה אלבק הבקיע בסך הכל 86 שערי ליגה בשתי הקדנציות בקבוצה, והוכתר כמלך השערים של הליגה בשנת 1999, לאחר שהבקיע 15 שערי ליגה. בעונת 1999/00 שיפר את מאזנו ל-16 שערים אך לא סיים את העונה כמלך השערים, וזכה עם אורגריטה בגביע השוודי, לאחר ניצחון בגמר על א.י.ק סולנה.
לאחר הזכייה בגביע השוודי, חתם אלבק בהירנביין ההולנדית, שם שיחק שתי עונות והבקיע בהן 25 שערי ליגה. בקיץ 2002 נמכר אלבק לאסטון וילה תמורת שני מיליון לירה שטרלינג. אלבק לא השתלב היטב באסטון וילה, כאשר הועדפו עליו החלוצים חואן פאבלו אנחל ודריוס ואסל, וכעבור שתי עונות עזב את המועדון לאחר 35 הופעות בלבד, ונמכר להנזה רוסטוק מהבונדסליגה, בה שיחק עונה אחת, הבקיע ארבעה שערי ליגה, ונשר עם המועדון אל הבונדסליגה השנייה.
בקיץ 2005 חתם אלבק בפ.צ. קופנהגן, והחל תקופת שיא נוספת בקריירה שלו, כאשר שיתף פעולה במועדון עם החלוץ הדני ייספר גרונקיאר. בעונתו הראשונה במועדון הבקיע 15 שערי ליגה, וזכה עם הקבוצה באליפות, ובכרטיס לליגת האלופות, לראשונה בתולדות המועדון. בנובמבר 2006, בעונתו השנייה במועדון, הבקיע אלבק את השער הראשון אי פעם של פ.צ. קופנהגן בליגת האלופות, שהיה שער ניצחון מפתיע מול מנצ'סטר יונייטד, ועד לסיום שלב הבתים הבקיע שני שערים נוספים, אך קבוצתו הודחה כבר בשלב זה על אף שצברה שבע נקודות. בליגה הבקיע אלבק 11 שערים באותה עונה, וזכה באליפות נוספת, ושנייה ברציפות. בתום עונה זו נבחר אלבק כשחקן השנה של פ.צ. קופנהגן. במוקדמות ליגת האלופות לעונת 2007/08, פגשו קופנהגן ואלבק את בית"ר ירושלים. אלבק הבקיע שער בניצחון 1-0 במשחק הראשון בקופנהגן, ובגומלין באצטדיון טדי ניצחה בית"ר בתוצאה זהה משער של ברק יצחקי, והמשחק נכנס להארכה, בה אלבק הבקיע שער ניצחון לקופנהגן בדקה ה-97. עם זאת, קופנהגן הודחה כבר בסיבוב הבא על ידי בנפיקה ליסבון, ולא זכתה להגיע לשלב הבתים, והמשיכה לגביע אופ"א, ממנו הודחה בשלב הבתים. עונה זו הייתה האחרונה של אלבק בקבוצה, בה הבקיע שמונה שערי ליגה, וסיים עם קופנהגן במקום השלישי. הול
בקיץ 2008 חזר אלבק למועדון נעוריו אורגריטה, ששיחק אז בליגת המשנה השוודית. בעונת החזרה שלו למועדון, הוא הבקיע חמישה שערים, ועלה ליגה. בעונת 2009/10 הבקיע אלבק שלושה שערים, ואורגריטה נשרה שוב. לאחר ירידת הליגה, הצהיר אלבק על פרישה ממשחק פעיל בקיץ 2010. בשנת 2011 חזר אלבק להופעה בודדת במדי אורגריטה, כאשר נכנס כמחליף במשחק ליגה בדקה ה-69.
קריירה בינלאומית
אלבק ערך את הבכורה בנבחרת שוודיה בנובמבר 1999 במשחק ידידות מול נבחרת דרום אפריקה. אלבק זומן לסגל שוודיה ליורו 2000 בו סיימה שוודיה אחרונה את שלב הבתים עם נקודה אחת, אך לא שיחק אפילו דקה. אלבק זומן לסגל השוודי למונדיאל 2002, לאחר שהבקיע חמישה שערים במוקדמות מונדיאל 2002, אך בשני המשחקים הראשונים בשלב הבתים לא פתח. במשחק השלישי בתיקו 1-1 מול נבחרת ארגנטינה פתח אלבק ושיחק מחצית אחת. בשמינית הגמר, בה הודחה שוודיה על ידי נבחרת סנגל לאחר הפסד 2-1 בהארכה, פתח אלבק והוחלף בדקה ה-65 במצב של 1-1.
גשם כבד עומד ליפול
גשם כבד עומד ליפול (באנגלית: Hard Rain’s a‐Gonna Fall) הוא שיר שנכתב על ידי הזמר זוכה פרס נובל, בוב דילן, בקיץ 1962. השיר הוקלט לראשונה בקולומביה רקורדס ב-6 בדצמבר 1962 עבור אלבומו השני The Freewheelin' Bob Dylan.
מרקוס אלבק
קריירה בינלאומית
במוקדמות יורו 2004 הבקיע אלבק חמישה שערים. ביורו 2004 עצמו נכנס אלבק כמחליף בכל שלושת משחקיה של שוודיה בשלב הבתים, והבקיע את השער החמישי בניצחון 5-0 על נבחרת בולגריה. שוודיה העפילה לרבע הגמר, בו הודחה בבעיטות הכרעה על ידי נבחרת הולנד. אלבק לא שיחק במשחק זה.
גשם כבד עומד ליפול
מבנה השיר
השיר מבוסס על מבנה של שאלות ותשובות אשר מקובל בבלדות. בבית הראשון השאלה הנשאלת נוגעת למיקום שהיה בו הבן, בבית השני השאלה הנשאלת נוגעת למה שראה הבן, בבית השלישי השאלה הנשאלת נוגעת למי שפגש הבן ובבית הרביעי השאלה הנשאלת נוגעת למה ששמע הבן. בפרט, קיים דמיון מובהק בין נוסחי השאלות בשיר לאלו בבלדה, לורד רנדל.
מרקוס אלבק
קריירה בינלאומית
במונדיאל 2006 אלבק נכנס כמחליף בשני משחקיה הראשונים של שוודיה בשלב הבתים. במשחק השלישי, מול נבחרת אנגליה, שהתקיים לאחר ששתי הנבחרות הבטיחו מעשית את עלייתן לשמינית הגמר, פתח אלבק בהרכב, והבקיע שער שהשווה את התוצאה במשחק ל-1-1. תוצאת הסיום במשחק זה הייתה 2-2, אלבק הוחלף בדקה ה-75. בשמינית הגמר, בה הפסידה שוודיה 2-0 לנבחרת גרמניה, נכנס אלבק כמחליף.
במוקדמות יורו 2008 הבקיע אלבק שישה שערים, והיה בכושר שיא, במקביל לכושרו באותה תקופה בפ.צ. קופנהגן. אחד מהשערים היה שער ביזארי בניצחון 5-0 על נבחרת איסלנד. שחקן איסלנדי מסר לאלבק את הכדור מאחר שחשב שהשופט שרק לבעיטה חופשית לטובת שוודיה, אך השופט לא שרק ואלבק ניצל את המסירה כדי להבקיע. עם זאת, ביורו 2008 עצמו, אלבק שיחק רק 11 דקות, בהפסד 2-0 לנבחרת רוסיה במחזור האחרון בשלב הבתים, שבסיומו הודחה שוודיה מהטורניר. לאחר יורו 2008, פרש אלבק מהנבחרת, לאחר שערך 74 הופעות במדים הלאומיים והבקיע 30 שערים.
גשם כבד עומד ליפול
רקע היסטורי
השיר נכתב במהלך המלחמה הקרה בין ארצות הברית וברית המועצות, לפני משבר הטילים בקובה. בעת תקופה זו המתיחות בין שתי המעצמות הייתה רבה.
מרקוס אלבק
לאחר הפרישה
אלבק שימש פרשן בטלוויזיה השוודית במשחקי גביע הקונפדרציות 2009.
גשם כבד עומד ליפול
משמעות השיר
דילן באחת מהופעותיו אמר שב"גשם כבד" הוא מתכוון למשהו גדול שעומד להתרחש. בכך, השיר מתאר אזהרה לקראת סכנה עתידית.
ביקורות
השיר זוכה להערכה רבה, בין היתר, מגזין הרולינג סטונז הגדיר אותו כ"שיר המחאה הטוב ביותר". כמו כן, השיר זכה לביצועים רבים ומספר תרגומים. הזמרת פטי סמית ביצעה אותו ב-2016 בטקס שבו הוענק לדילן פרס נובל לספרות. גרסת כיסוי של השיר נוגנה בסוף,הפרק האחרון שבעונה הרביעית של סדרת הדרמה כנופיית ברמינגהאם.
מרקוס אלבק
לאחר הפרישה
בין השנים 2009 ו-2016 עבד אלבק בנבחרת שוודיה כמנהל שחקנים.
תארים
עם אורגריטה:
גשם כבד עומד ליפול
השיר בישראל
השיר תורגם פעמיים על ידי יהונתן גפן. גרסה אחת בוצעה על ידי הזמר דני ליטני במסגרת המופע "זה הכל בינתיים בינתיים זה הכל", והשנייה על ידי בנו, הזמר אביב גפן בשנת 2001 לכבוד יום הולדת ה-60 של בוב דילן. גרסה זו נכללה מאוחר יותר באלבומו של אביב "יומן מסע".
מרקוס אלבק
תארים
עם פ.צ. קופנהגן:
תארים אישיים:
גשם כבד עומד ליפול
השיר בישראל
התרגום בביצועו של ליטני כולל ארבעה בתים, לעומת הביצוע של גפן שכולל שלושה בתים (הביצוע של דילן כולל שישה בתים).
גרסה נוספת של השיר בוצעה על ידי דניאלה ספקטור באלבומה הרביעי 'בהתחלה'.
וסבולוד וישנבסקי
וסבולוד וישנבסקי (ברוסית: Всеволод Вишневский; 21 בדצמבר (8 בדצמבר לפי הלוח היוליאני שהיה נהוג באותה עת ברוסיה) 1900 - 28 בפברואר 1951, מוסקבה) היה מחזאי וסופר סובייטי. על פעילותו בתחום התרבות הוענקו לו מספר עיטורים ופרס סטלין בשנת 1937.
ביוגרפיה
וסבולוד וישנבסקי נולד בסנקט פטרבורג. אביו היה אציל שעבד בתחום מדידת קרקעות. במהלך מלחמת העולם הראשונה הוא נמלט מהבית והתגייס. על גבורתו בקרבות הוענקו לוישנבסקי מספר עיטורים. בשנת 1917 השתתף וישנבסקי באירועי מהפכת אוקטובר בפטרוגרד ואחר כך במלחמת האזרחים ברוסיה. תחילה הוא היה בצי הסובייטי והחל משנת 1919 בארמיית הפרשים הראשונה. בהמשך הוא היה איש המנגנון המפלגתי בצי הבלטי ובצי הים השחור.
את הפעילות הספרותית וישנבסקי החל בשנת 1920. בשנת 1921 הוא ארגן בנובורוסיסק מופע על מרד קרונשטאדט שנמשך שמונה שעות.
כמעט כל מחזותיו של וישנבסקי הוקדשו לאירועים של מלחמת האזרחים ברוסיה. בשנות ה-30 של המאה ה-20 הוא כתב מחזות כמו "אנחנו מקרונשטט", "האחרון והמכריע", "הטרגדיה האופטימיסטית". בשנת 1936 על פי תסריט של וישנבסקי צולם הסרט "אנחנו מקרונשטט" שהיה פופולרי מאוד וזכה להערכה רבה מסרגיי אייזנשטיין.
המחזה "הטרגדיה האופטימיסטית" נחשב למחזה קלאסי בתקופה הסובייטית והועלה עדיין בתיאטראות רבים גם בשנות ה-70 של המאה ה-20. בשנת 1963 על בסיס המחזה צולם סרט שצפו בו 46 מיליון צופים.
במהלך מלחמת החורף ומלחמת העולם השנייה וישנבסקי היה כתב צבאי על העיתון פראבדה. את רוב המלחמה הוא עבר בלנינגרד הנצורה. בתקופה זו וישנבסקי כתב מספר מחזות על הגנת העיר שאף הועלו בתיאטרון שפעל בעיר.
בשנת 1944 וישנבסקי עבר למוסקבה והתמנה לעורך ירחון "זנאמיה". בהיותו עורך ראשי הוא פרסם בירחון נובלה של ויקטור נקרסוב "בשוחות של סטלינגרד" וכלל את היצירה בין מועמדים לקבלת פרס סטלין. הוא גם פרסם שורת יצירות של אנה אחמטובה שהיו בהמשך בסיס למערכה נגדה. בעקבות מערכה פוליטית נגד המשוררת, וישנבסקי גינה את היצירות שלה בפומבי.
בשנת 1949, לקראת חגיגות 70 של יוסיף סטלין וישנבסקי כתב את המחזה האחרון שלו "1919 הבלתי נשכחת". המחזה הוצג במספר רב של תיאטראות סובייטיים ובשנת 1952 הופק על בסיס הספר סרט. בהיסטוריה של המחזות הסובייטיים המחזה מהווה דוגמה לשיר תהילה בלתי מסויג ליוסיף סטלין תוך התעלמות מוחלטת מעובדות היסטוריות.
וסבולוד וישנבסקי נפטר במוסקבה ונטמן בבית העלמין נובודוויצ'יה.
ערך היתרון
עברית
בעברית ישנם רק מקרים ספורים של מילים מיוחדות המציינות ערך יתרון (כמו המילים "עדיף" או "מוטב", שפירושן "טוב יותר"). ככלל, ביטוי של ערך היתרון בעברית מושג באמצעות הוספת "יותר מ-" ("אבי חכם יותר מבני") או אות היחס "מ-" לבדה (אבי חכם מבני"; צורה זו נחשבת לרוב כשייכת למשלב גבוה יותר). באותו אופן, צורת ההפלגה: "אני הכי חכם" או, במשלב גבוה "אני החכם ביותר" או "אני החכם בעיר".
אנגלית
באנגלית ישנן שתי צורות להטיות הרגילות של צורת היתרון וצורת ההפלגה בהתאמה. באחת, מוסיפים לסוף התואר er ופרושה הוא "יותר" ובשנייה מוסיפים est ופירושה הוא "הכי". לדוגמה: nice, nicer, nicest. דהיינו: נחמד, יותר נחמד, הכי נחמד. דוגמה במשפט: My sister is nice, his sister is nicer, but your sister is the nicest.
ישנם גם תארים יוצאי דופן, שמקבלים צורות אחרות צורת היתרון. לדוגמה: good, better, best. דהיינו: טוב, יותר טוב, הכי טוב. דוגמה במשפט: My sister is a good cook, his sister is a better cook, but your sister is the best cook. מעבר לזאת, ישנם תארים, כמו beautiful, שאינם מקבלים את צורת היתרון ויש להצמיד אליהן מילים שיחליפו אותו. דוגמה במשפט My sister is beautiful, his sister is more beautiful, but your sister is the most beautiful.
ערבית
בערבית, לצורה המקבילה לזו שמוסיפים לה er באנגלית, יש צורה מורפולוגית קבועה. היא תמיד נפתחת באליף (האות המקבילה לאל"ף) ואחריה בשלוש אותיות השורש, כשהראשונה והשלישית אינן מנוקדות ואילו לאמצעית יש פתחה (המקבילה הערבית לפתח העברי). לדוגמה: كبير, פירושו "גדול" ואילו اكبر יותר גדול. באותו אופן, كثير, פירושו "הרבה" ואילו اكثر, פירושו "הרבה יותר". את התצורה המקבילה לזו שבאנגלית נגמרת בest יוצרים מן התצורה, שכבר הוזכרה פה, בשינוי מבנה המשפט. לדוגמה البيت الأكبر في الكفر/أكبر بيت في الكفر/أكبر البيوت في الكفر(אל-בית (א)ל-אכבר פי (א)ל-כפר/אכבר בית פי (א)ל-כפר/אכבר (א)ל-בֻיוּת פי (א)ל-כפר – הבית הכי גדול בכפר).
דייוויד מק-קי
דייוויד ג'ון מק-קי (באנגלית: David John McKee; 2 בינואר 1935 – 6 באפריל 2022) היה סופר ומאייר בריטי, בין ספריו הידועים, "בנצי".
ביוגרפיה
מק-קי נולד בדבון שבאנגליה ב-1935 ולמד במכללה לאמנות. בחלק המוקדם של הקריירה שלו, מק-קי צייר ומכר באופן קבוע רישומים הומוריסטיים למגזינים ועיתונים. דייוויד מק-קי כתב ואייר למעלה מ-50 ספרים עבור הוצאת אנדרסן וביניהם מספר קלאסיקות לילדים ביניהן "מר בן", "לא עכשיו, ברנרד" ו"בנצי".
נפטר ב-6 באפריל 2022, בגיל 87.
כפר אמנים
כפר אמנים, הוא כפר או יישוב, שיש בו קהילת אמנים דומיננטית המשפיעה על אופיו של היישוב, ומושכת מבקרים ל"מרכז המבקרים" המציג יצירות אומנות רבות.
האמנים, על מגוון תחומיהם, מתפרנסים בדרך כלל מעבודה זו, ומגורים בקהילה משותפת גם מפרים את האמנים זה על ידי זה, וגם מאפשרים מסחר פורה יותר ומשיכת תיירים ומבקרים.
BIGI
BIGI הוא שירות טלוויזיה המופעל על ידי חברת RGE (מפעילת ערוץ הילדים, לוגי ומונבאג), השירות מועבר על גבי האינטרנט ומאפשר לצפות בתכנים דרך יישום ייעודי ל-Apple TV ול-Android TV ואפליקציית מובייל לטלפונים חכמים וטאבלטים ולצפייה באתר במחשב.
BIGI הוא שירות הסטרימינג הראשון בישראל לילדים ובני נוער. השירות פועל בשיטת Over The Top שהושק ב-27 באוקטובר 2020.
ב-12 במאי 2021, החברה פתחה את שירות הסטרימינג בחינם למשך חודש.
בקיץ 2021, שידורים חיים של ערוץ הילדים וערוץ לוגי, פתוחים לצופי "BIGI" ללא תשלום.
ב-9 במאי 2023 החברה השיקה פרופילים ואת היישום לApple TV ואפשרה לצפות באתר במחשב
תכנים
רוב התכנים בשירות הם הפקות מקור של ערוץ הילדים וערוץ לוגי ובעתיד יופקו הפקות מקור בלעדיות לשירות. בין הפרויקטים החדשים, השירות ישדר סדרה מקורית חדשה בשם "שמשון גיבור".
ספורט אקספרס
ספורט אקספרס (ברוסית: Спорт-Экспресс)  הוא יומון רוסי, עיתון על ספורט הנחשב לאחד מעיתוני הספורט הגדולים ברוסיה. נוסד בשנת 1991 ויוצא לאור על ידי בית ההוצאה לאור "ספורט-אקספרס", הכולל גם את פורטל האינטרנט וגם יישום לנייד.
נמצא בבעלות תאגיד National Media Group.
טווילה תארפ
טווילה תארפ (באנגלית: Twyla Tharp; נולדה ב-1 ביולי 1941) היא רקדנית, כוריאוגרפית וסופרת אמריקאית, שחיה ויוצרת בניו יורק. בשנת 1966 הקימה את להקת המחול שלה, "להקת טווילה תארפ" (Twyla Tharp Dance). ביצירתה היא משתמשת לעיתים קרובות במוזיקה קלאסית, בג'אז ובמוזיקת פופ עכשווית.
שנים מוקדמות
תארפ נולדה ב-1941 בחווה בפורטלנד שבאינדיאנה, בתם של ויליאם ולוסיל תארפ. היא נקראה על שם טווילה תורנבורג (Thornburg), "נסיכת החזיר" של יריד מנסי (Muncie Fair) השנתי מספר 89 באינדיאנה, כפי שכתבה בספרה "ההרגל היצירתי: למד זאת והשתמש בכך כל חייך" (The Creative Habit: Learn It and Use It for Life, 2007).
כילדה קטנה, תארפ בילתה מספר חודשים בכל שנה עם סביה הקווייקרים בחוותם באינדיאנה. אמה התעקשה שתקבל שיעורים בריקוד (בלט, טאפ, ג'אז ומודרני), פסנתר, תוף, ויולה, כינור, קצרנות, גרמנית וצרפתית. בשנת 1950 עברה המשפחה לריאלטו, קליפורניה. הוריה פתחו בית קולנוע בו עבדה תארפ. היא למדה בבית הספר התיכון פסיפיק בסן ברנרדינו ולמדה בבית הספר לריקוד ורה לין. בלט למדה עם ביאטריס קולנט. תארפ העידה על עצמה כ"תולעת ספרים מסורה" והעידה כי לוח הזמנים שלה הותיר מעט זמן לחיי חברה. תארפ למדה בפומונה קולג' בקליפורניה, אך מאוחר יותר עברה לברנארד קולג' בניו יורק, שם למדה לתואר בהיסטוריה של האמנות וסיימה את לימודיה בשנת 1963. בניו יורק למדה אצל ריצ'רד תומאס, מרתה גרהם ומרס קנינגהם. ב-1963 הצטרפה תארפ ללהקת המחול של פול טיילור.
ריקודים ומופעי בלט
בשנת 1965 יצרה תארפ את הכוריאוגרפיה הראשונה שלה, "Tank Dive", והקימה את להקתה, להקת טווילה תארפ. ביצירתה היא משתמשת לעיתים קרובות במוזיקה קלאסית, בג'אז ובמוזיקת פופ עכשווית. מ-1971 עד 1988 סיירה להקת טווילה תארפ ברחבי העולם וביצעה יצירות מקוריות.
בשנת 1988 התמזגה להקתה של טווילה תארפ עם תיאטרון הבלט האמריקאי. מאז הוצגו בתיאטרון זה בבכורה עולמית 16 מיצירותיה של תארפ. עד 2010 כלל תיאטרון זה 20 יצירות של תארפ ברפרטואר שלו. מאז יצרה תארפ כוריאוגרפיות עבור בלט האופרה של פריז, הבלט המלכותי, ניו יורק סיטי בלט, בוסטון בלט, בלט ג'ופרי, פסיפיק נורתווסט בלט, מיאמי סיטי בלט, תיאטרון הבלט האמריקאי, להקת רחוב האברד ולהקת המחול של מרתה גרהם. תארפ יצרה את המחול "Cutting Up" (1991) עם מיכאיל ברישניקוב, מופע שהוצג ב-28 ערים במשך מעל חודשיים. בקיץ 2000 החליפה להקת טווילה תארפ את רקדניה. בהרכב חדש זה הופיעה הלהקה ברחבי העולם. בהרכב זה פיתחה תארפ את המופע שלעתיד יהיה "Movin 'Out", הפקה מוזיקלית עטורת פרסים שהוצגה בברודוויי ובה שירי בילי ג'ואל, בכיכובם של רקדנים רבים שהיו בלהקת המחול. בשנת 2012 יצרה תארפ את הופעת הבלט באורך מלא "הנסיכה והגובלין". המופע התבסס על סיפורו של ג'ורג' מקדונלד, "הנסיכה והגובלין", והוא הראשון שנועד לילדים. הבלט הופק בשיתוף להקת הבלט של אטלנטה והבלט המלכותי של ויניפג ובוצע על ידי שתי הלהקות.
תארפ הייתה האמנית הראשונה שקיבלה מלגת שהות (AIR) ב"פסיפיק נורתווסט בלט" בסיאטל. בתקופה זו יצרה והפיקה את יצירתה "המתנה בתחנה" (Waiting at the Station), עבודה חדשה עם מוזיקה של אמן ה-R&B אלן טוסן ועם תפאורה ותלבושות של שותפה מימים, סנטו לוקאסטו.
ברודוויי
בשנת 1980 הופיעה יצירתה של תארפ לראשונה בברודוויי, בביצוע להקת טווילה תארפ, במופע "כשהיינו צעירים מאוד" (When We Were Very Young). בשנת 1981 בוצעה יצירתה "גלגל קתרין", פרי שיתוף הפעולה שלה עם המוזיקאי דייוויד ביירן. היצירה שודרה ב-PBS, והפסקול שלה הופיע בתור תקליט LP.
ב-1985 בוצעה הגרסה שלה ל"שיר אשיר בגשם" בתיאטרון גרשווין במשך 367 הופעות.
ב-2001 הועלה בשיקגו המחזמר של להקת המחול של תארפ, "Movin' Out", המבוסס על מוזיקה ושירים של בילי ג'ואל. המופע עלה בברודוויי בשנת 2002 ומאז הועלה 1,331 פעמים בברודוויי. בינואר 2004 החל המופע במסע הופעות ברחבי ארצות הברית. המחזמר קיבל 10 מועמדויות לפרסי טוני ותארפ זכתה בפרס לכוריאוגרף הטוב ביותר.
ב-2005 העלתה תארפ מופע חדש בשם "הזמנים משתנים", למוזיקה של בוב דילן בתיאטרון אולד גלוב בסן דייגו. מופע זה השיג שיאי מכירות והועלה גם בניו יורק 28 פעם.
סרטים, טלוויזיה וכתיבה
בטלוויזיה יצרה תארפ כוריאוגרפיה עבור הפרק הראשון של סדרת ה-PBS "ריקוד" באמריקה; הפיקה וביימה את "Making Television Dance" (1977), שזכה בפרס הבינלאומי בפסטיבל הסרטים בשיקגו; וביימה את "גלגל קתרין" (1983) עבור ה-BBC. תארפ ביימה הסרט "בארישניקוב מאת תארפ" ב-1984.
תארפ כתבה שלושה ספרים: אוטוביוגרפיה מוקדמת, "Push Comes To Shove" (1992, ספרי בנטם); "ההרגל היצירתי: למד אותו והשתמש בו בחייך" (2003, סיימון ושוסטר), שתורגם לספרדית, סינית מנדרינית, רוסית, קוריאנית, תאילנדית ויפנית; "The Collaborative Habit" (2009, סיימון ושוסטר), תורגם גם לתאי, סינית וקוריאנית. תארפ ציינה שספרה "ההרגל היצירתי" עוסק בקיברנטיקה, בעיקר בתרגילי היצירתיות היוונית, כגון הטלת מטבע, כתרגיל בחילוץ משמעות מסודרת מן התוהו ובוהו, תרגיל הנגזר מן המוזת האסטרולוגיה אוראניה, בכך שמטבעות אקראיים הנפלטים אל משטח שטוח עשויים לשמש לפיתוח מיומנויות לשם ניתוח דפוסים.
אותות כבוד ופרסים
טווילה תארפ קיבלה שני פרסי אמי, 19 דוקטורטים לשם כבוד, אות הנשיא של ותיקי וייטנאם, המדליה הלאומית לאמנויות לשנת 2004 ומענקים רבים, כולל מענק עמיתי מקארתור. היא חברה האקדמיה האמריקאית לאמנויות ולמדעים וחברה לשם כבוד באקדמיה האמריקאית לאמנויות ולספרות.
תארפ קיבלה את פרס טוני עבור הכוריאוגרפיה הטובה ביותר ואת פרס הדרמה עבור הכוריאוגרפיה המצטיינת בזכות המחזמר "Movin' Out". היא קיבלה מועמדות לפרס עבור כוריאוגרפיה יוצאת דופן למחזמר "שיר אשיר בגשם".
בשנת 2008 זכתה תארפ בפרס מרכז קנדי.
בשנת 1993 התקבלה תארפ לאקדמיה להישגים.
בין 2013 ל-2014, גלריית הדיוקנאות הלאומית בסמיתסוניאן הציגה את תארפ בתערוכה "לרקוד את החלום" כחלוצה של המחול המודרני האמריקאי.
ב-24 במאי 2018 הוענק לתארפ תואר דוקטור לאמנויות מאוניברסיטת הרווארד.
חיים אישיים
לתארפ יש בן ונכד.
סייבריזון
__ללא_תוכן_עניינים__
מרכז מדע ודעת למחוננים ומצטיינים שלומי
מרכז מדע ודעת למחוננים ומצטיינים שלומי הוא מרכז חינוכי ישראלי שהוקם בשנת 1987 ביישוב שלומי ומשמש כמרכז העשרה למחוננים ומצטיינים המתגוררים בגליל המערבי. המרכז מספק בעבור התלמידים שיעורי העשרה בנושאים מגוונים כמו: כתיבה יוצרת, אומנות, צילום, קולנוע, תיאטרון, אמנות לחימה, חידות מתמטיות, שחמט ועוד. המרכז ייחודי בהיותו משרת הן את המגזר היהודי והן את המגזר הערבי. בבית הספר לומדים כ-600 תלמידים בכיתות ג'-ט'. התלמידים מאותרים על ידי משרד החינוך באמצעות מבחני מכון הנרייטה סאלד.
היסטוריה
המרכז הוקם בשנת 1987 ונכון לשנת 2021 הוא מנוהל בידי ד"ר נילי גל-ים. המרכז שוכן ברחוב הרב מימון 40, שלומי. בשנת 2018 הוחלט על פתיחתה של כיתת מחוננים בבית הספר אורט שלומי. פתיחתה של הכיתה גרמה לתחילתו של שיתוף פעולה בין בתי הספר.
תוכנית הלימודים במרכז
המרכז פותח את שעריו ארבעה ימים בשבוע - בימים שני, שלישי, רביעי וחמישי. כיתות ג' לומדות במרכז בימי שני, בימי שלישי - כיתות ד', בימי רביעי - כיתות ה'-ו', ובימי חמישי - כיתות ז' עד ט'. יום הלימודים אורך כ-5 וחצי שעות (מהשעה 8:30 בבוקר ועד השעה 14:00). התלמידים לומדים שלושה קורסים במהלך היום וביניהם ניתנות להן שתי הפסקות שאורך כל אחת מהן - חצי שעה. בכך מאפשר המרכז לתלמידים לצבור חוויות וחברים חדשים. בהתאם לשכבת הגיל, ניתנים קורסי העשרה בתחומים רבים ומגוונים: בכיתות הנמוכות (ג'-ו') מחליפים התלמידים קורסים בסוף הסמסטר הראשון על מנת להתעמק בתחום חדש. תלמידי החטיבה הלומדים במרכז לעומתם, מתעמקים באותו הקורס במהלך כל השנה.
פרויקטים ייחודיים
בחלק משכבות הגיל, נוסף על הקורסים מוצע לתלמידים פרויקט נוסף שבא במקום אחד הקורסים:
בוגרים מטיילים בגליל
לאחר 7 שנים של למידה במרכז, התלמידים צוברים חברים והמעבר לתיכון מחייב אותם להיפרד. על מנת שיוכלו לשמור על קשר בקלות, ייסדה מנהלת המרכז, ד"ר נילי גל-ים, את פרויקט בוגרים מטיילים בגליל, שבו בוגרי המרכזים מכל הצפון יכולים להיפגש מדי כמה שבועות בטיול בצפון הארץ.
צוות המרכז
את המרכז מנהלת ד"ר נילי גל-ים. מוטי ברייט הוא המורה לכתיבה יצירתית במרכז, והוא סופר ומשורר במקצועו.
טיפול ממוקד חמלה (CFT)
טיפול ממוקד חמלה (באנגלית: CFT; ראשי תיבות של Compassion Focused Therapy או טיפול מבוסס חמלה או אימון תודעתי בחמלה) הוא שיטת טיפול בתחום הפסיכותרפיה, שפותחה על ידי הפסיכולוג פרופ' פול גילברט. מטרת השיטה היא הקניית ניהול רגשות אפקטיבי של המטופל, תוך שימת דגש על התנהגויות המונעות מטרדה, דחף ותחושות של מתקפה עצמית.
בריוני סיגמה
בריוני סיגמא הם משפחה של הדרונים תת-אטומים (בריונים) שמורכבים משני קווארקים מדור הטעמים הראשון (קווארק מעלה ו / או מטה), וקווארק שלישי מאחד דורות הטעם הגבוהים יותר. מכאן שהקווארק השלישי יכול בבריונים אלה להיות מוזר (סמלים +Σ- ,Σ0 ,Σ), קסם (סמלים Σ++c ,Σ+c ,Σ0c), תחתית (סמלים Σ+b,Σ0b,Σ−b) או עליון (סמלים Σ++t ,Σ +t ,Σ0t). לבריוני סיגמהאיזוספין כולל של 1, ויכולים להיות נייטרליים או בעלי מטען אלמנטרי יסודי של +2, +1, 0 או -1. הם קשורים קשר הדוק לבריוני למבדה, ונבדלים מהם רק בהתנהגות של פונקציות הגל לאחר חילופי טעמים. בריוני סיגמה המכילים קווארקים עליונים לא צפויה להימצא לפי המודל הסטנדרטי, הסיבה לכך היא שהמודל הסטנדרטי צופה כי אורך החיים הממוצע של הקווארקים העליונים יהיה בערך 5x10⁻²⁵ שניות, כמות זמן זו קטנה באופן משמעותי מכמות הזמן הדרושה לאינטראקציות החזקות, ולכן קוורקים אלה לא יצרו הדרונים בכלל ובריוני סיגמה בפרט.
אורון שגריר
אורון שגריר (נולד ב-1961) הוא חוקר בחוגים לפילוסופיה ולמדעי הקוגניציה והמוח, פרופסור מן המניין באוניברסיטה העברית. מכהן מ-2017 כסגן הנשיא לבינלאומיות באוניברסיטה העברית. בתפקידיו הקודמים שימש כסגן הרקטור של האוניברסיטה וכראש החוג למדעי הקוגניציה והמוח.
ביוגרפיה
גדל בשכונת אבו תור בירושלים. אביו מיכה שגריר יליד אוסטריה, היה במאי ומפיק. אמו עליזה (ילידת ירושלים), עורכת סרטים, נהרגה בפיגוע הטרור בבית הכנסת בפריז ב-1980.
למד בבית הספר היסודי "בית הילד" ובגימנסיה רחביה (סיים ב-1979). למד באוניברסיטה העברית לתואר ראשון במתמטיקה ומדעי המחשב (1986) ולתואר שני בהיסטוריה ופילוסופיה של המדעים (1989). את עבודת התזה כתב בהנחייתו של פרופסור איתמר פיטובסקי. ב-1994 סיים דוקטורט באוניברסיטת קליפורניה בסן דייגו, בהנחייתה של.
לאחר תקופת פוסט-דוקטורט (1995–1998), התמנה ב-1998 כמרצה באוניברסיטה עברית. בשנת 2013 מונה לפרופסור מן המניין.
עבודתו המחקרית
שגריר מתמקד, במחקריו ובעבודתו המדעית, בפילוסופיה של המדע והנפש (Mind), בעיקר ביסודות הפילוסופים של המדעים החישוביים כולל מדעי המחשב ומדעי המוח והקוגניציה.
ספרו משנת 2022 דן בטיבו של החישוב הפיזיקלי. הספר עוסק בשאלה למה אנו מתארים מערכות פיזיקליות מסוימות כמו מחשבים-ניידים, טלפונים חכמים ומערכות עצבים כמבצעות חישובים, וטוען שחישובים תמיד מניחים ייצוגים. בפרויקט מחקר נוסף שגריר חוקר תופעה הידועה כ"אי-היקבעות החישוב" שלפיה מערכות פיזיקליות אחדות ממשות בו זמנית מבנים פורמליים שונים. פרויקט נוסף בוחן את הקשר בין הסברים חישוביים והסברים מנגנוניים (מכניסטיים) במדעי המוח.
קטלגו קאי קולניאנה-קסופילה
קטלגו קאי קולניאנה-קסופילה (באנגלית: Katlego Kai Kolanyane-Kesupile; נולדה בינואר 1988, ידועה גם בשם קאט קאי קול-קס (Kat Kai Kol-Kes)) היא אמנית מיצג, מוזיקאית, סופרת, משוררת, מחזאית ומפיקת תיאטרון, יועצת תקשורת וקריאייטיב, ופעילה למען להט"ב מבוטסואנה. קול-קס, המכנה את עצמה "ארטיביסטית" (הלחם של המילים אמנות ואקטיביזם) ידועה בתור הדמות הציבורית הראשונה בארצה לצאת בתור אדם טרנסג'נדר. היא גם האדם הראשון מבוטסואנה להימנות כעמיתת טד.
גומצן שחור ראש
גומצן שחור ראש (שם מדעי: Lachesis melanocephala) הוא מין של נחש ארסי ממשפחת הצפעיים הקרוב לגומצן הענק ובעיקר למין גומצן מרכז אמריקאי והוא שוכן כמותו ביערות הגשם הטרופיים של קוסטה ריקה. נחש זה הוא מהגדולים שבנחשים הארסיים ביבשת.
אורון שגריר
עבודתו המחקרית
נשוי לפרופסור איריס שגריר, חוקרת המתמחה בהיסטוריה של תקופת ימי-הביניים ולהם שני בנים. מתגורר בשכונת ארנונה בירושלים.
קטלגו קאי קולניאנה-קסופילה
ביוגרפיה
קול-קס היא המייסדת של פסטיבל התיאטרון הלהט"בי, Queer Shorts Showcase Festival, שהוא הפסטיבל הלהט"בי הראשון והיחיד בבוטסואנה. היא כתבה עבור Peolwane Magazine, The Kalahari Review, "וושינגטון בלייד" ו- AfroPUNK.com. קול-קס, שהיא מוזיקאית בעלת הכשרה קלאסית, גם מנגנת בלהקה, Chasing Jakyb. היא כותבת שירים עבור הקבוצה באנגלית ובשפת סטסוואנה (Setswana). הלהקה הוציא את האלבום הראשון שלה, Bongo Country, ב-2015.
קול-קס זכתה בפרס "מיטב בוטסואנה" לשנת 2013/2014 בקטגוריה אומנויות הבמה. היא דורגה במקום השני בפרסי המנהיגים הצעירים של שנת 2015. היא מונתה כעמיתת טד עולמית ב-2017, והייתה בת אומת המוטסואנה הראשונה לזכות במעמד זה. בשנת 2018, היא נבחרה לרשימת "100 נשים" של OkayAfrica, בתחום האמנויות.
קול-קס היא חברה בקולקטיב האמנים Inside/Out, ושימשה בתור האוצרת של הפרויקט המרכז של הפורום הכלכלי העולמי בגאבורון, "Global Shapers Community".
אורון שגריר
מאמריו
שגריר פרסם כ-60 מאמרים מדעיים בתחומי מחקרו.
להלן הבולטים שבהם:
גומצן שחור ראש
גומצן זה מגיע לאורך 1.9-2 מטר ולעיתים גם לאורך 2.3 ואף 2.4 מטרים. צבע הנחש קרם-אפרפר עם רצועות חומות כהות עד שחורות מעליו וכיפת הראש שחורה כולה, מה שהקנה לו את שמו המדעי - "melanocephala" - "שחור".
תפוצת הנחש לא מוגדרת בגבולות ברורים אך הוא נמצא ברחבי קוסטה ריקה, בעיקר במערבה לצד חופי האוקיינוס השקט וגם בדרום העיר פונטרנס. ייתכן שהוא נפוץ גם במערב פנמה. הנחש שוכן ביערות גשם עד לגובה 1,500 מ' ומצוי על קרקעית היער, מכוסה בפסולת עלים רוב זמנו.
נחש ארסי זה יוצא בלילה והוא צד ממארב יונקים קטנים כמו עכברים וחולדות, זוחלים אחרים לרבות נחשים ודו-חיים. הארס הקטלני שלו יכול להרוג טרף תוך כמה דקות ומסוכן גם לאנשים, אך ההתקפות שלו די נדירות.
אלווין ויליאמס
אלווין ליאון ויליאמס (באנגלית: Alvin Leon Williams; נולד ב-6 באוגוסט 1974) הוא כדורסלן עבר אמריקאי, אשר שיחק בליגת ה-NBA בין השנים 1997–2007. ממוצעיו הכוללים לאורך הקריירה הם 9.0 נקודות, 2.5 ריבאונדים ו-4.1 אסיסטים למשחק.
קריירת מכללות
ויליאמס נולד בפילדלפיה שבפנסילבניה, ובין השנים 1993–1997 למד באוניברסיטת וילאנובה אשר בפרברי פילדלפיה. בעונתו הרביעית והאחרונה בקבוצת הכדורסל של האוניברסיטה, 1996/1997, רשם ממוצעים של 17.1 נקודות, 5.0 ריבאונדים ו-3.8 אסיסטים למשחק.
קריירת משחק
בדראפט ה-NBA 1997 נלקח ויליאמס על ידי פורטלנד טרייל בלייזרס בבחירה ה-47.
לאחר 41 משחקים בפורטלנד הועבר ויליאמס לטורונטו ראפטורס, במסגרת טרייד אשר שלח לטרייל בלייזרס את כוכב הראפטורס, דיימון סטודמאייר. במהלך עונתו הרביעית עם הראפטורס,, תפס את תפקיד הרכז הפותח של הקבוצה וסייע לה להעפיל לסיבוב השני של הפלייאוף, לראשונה בתולדות המועדון. לאורך הפלייאוף קלע ויליאמס 13.8 נקודות בממוצע למשחק, הנתון השלישי בגובהו בקבוצה (אחרי וינס קרטר ואנטוניו דייוויס). בסיום אותה עונה חתם על הארכת חוזה בטורונטו ל-6 שנים נוספות עבור כ-40 מיליון דולר. בשתי העונות הבאות המשיך להציג יכולת גבוהה כרכז הפותח של הראפטורס, עם ממוצעים של 12.5 נקודות ו-5.5 אסיסטים למשחק.
בפברואר 2004, לאחר כ-6 עונות בטורונטו, נפצע ויליאמס בברכו הימנית ונאלץ לעבור ניתוח ארתרוסקופיה אשר למעשה הביא לסיום קריירת המשחק שלו; עד סיום עונת לא שיחק ויליאמס כלל, ובשתי העונות הבאות שותף ב-3 משחקים בסך הכול – אחד עם הראפטורס ושניים כשחקן לוס אנג'לס קליפרס.
קריירת אימון
לקראת עונת מונה ויליאמס לעוזרו של מאמן טורונטו ראפטורס, ג'יי טריאנו. לאחר שנתיים בתפקיד עבר לשמש כסקאוט של הקבוצה, ובסיום עונת פוטר ועזב את המועדון.
בעונת שימש כעוזר מאמן בפילדלפיה 76', תחת ברט בראון.
ביקורי נשיאי רוסיה בישראל
מאז הקמת מדינת ישראל ביקר בה רק נשיא רוסיה מכהן אחד (מתוך שלושה), ולדימיר פוטין. הביקור הראשון שלו מתוך שלושה נערך בשנת 2005, השני ב-2012 והאחרון בשנת 2020. מיעוט הביקורים ומועדיהם ביטאו את המורכבות של יחסי שתי המדינות, כמו גם את היחסים המשופרים שהתבססו בין המדינות לאחר מכן (בעיקר בתקופת נשיאותו של פוטין). נשיא אחד ביקר בישראל זמן קצר לאחר פרישתו מהתפקיד, היה זה בוריס ילצין שביקר בישראל בינואר 2000. דמיטרי מדבדב שלא ביקר בישראל בשנות נשיאותו, ביקר בה כראש ממשלת רוסיה בשנת 2016, ואף חשף שביקר בישראל בשנות ה-90 של המאה ה-20 בהיותו עורך דין.
ביקור ילצין
נשיא רוסיה היוצא, בוריס ילצין, הגיע לישראל ב-5 בינואר 2000, לביקור בן שלושה ימים, רק 5 ימים לאחר שהודיע על התפטרותו. במהלך שהותו ביקר בבית לחם, נפגש עם הנשיא דאז עזר ויצמן ועם יושב ראש הרשות הפלסטינית יאסר ערפאת. למרות שלא היה ראש מדינה מכהן, צוין ביקורו כאירוח רשמי וקיום תחת כללי הטקס לראשי מדינות.
הביקור המבוטל של דמיטרי מדבדב
דמיטרי מדבדב היה אמור בתקופת נשיאותו להגיע לביקור בישראל ב-17 בינואר 2011 לביקור בן יומיים ובראש משלחת של 500 איש, אלא ששביתת עובדי משרד החוץ טרפדה את ההכנות לביקור ובסופו של דבר מדבדב ביקר ברשות הפלסטינית בלבד, כשהוא פוגש ביריחו את אבו מאזן. בסופו של דבר מדבדב הגיע לביקור כראש ממשלת רוסיה, בנובמבר 2016.
2005
ולדימיר פוטין ביקר לראשונה בישראל בשעות הערב של יום ה-27 באפריל 2005 והיה זה הביקור הראשון של נשיא רוסי מכהן בישראל. במהלך הביקור נפגש עם ראש ממשלת ישראל אריאל שרון, עם הנשיא משה קצב כמו כן ביקר ביד ושם וב.
2012
פוטין ביקר בישראל ב-25 ביוני 2012, בביקור בן יום שבמהלכו חנך אנדרטה בנתניה ופגש את הנשיא שמעון פרס ואת ראש הממשלה בנימין נתניהו.
2020
ב-23 בינואר 2020 הגיע פוטין לישראל במסגרת פורום השואה העולמי החמישי שנערך ביד ושם ולקראת חנוכת אנדרטת נר הזיכרון לזכר המצור על לנינגרד ומגיני העיר. בביקור זה נפגש פוטין גם עם אמה של נעמה יששכר, שביקשה ממנו חנינה עבור בתה שהייתה עצורה ברוסיה.
בית כנסת היזדים
בית כנסת היזדים (תפארת ירושלים) בשכונת הבוכרים בירושלים שייך לעדת היזדים בירושלים בנשיאותו של רב העדה, הרב יוסף שרגא. בית הכנסת התפרסם בזכות שיעורו הקבוע של הרב עובדיה יוסף שהתקיים בו במוצאי שבתות, אשר הועבר בשידור חי בתחנות רדיו ודרך לוויין.
היסטוריה
בית כנסת היזדים הוקם בכ"ד באלול תשכ"א על ידי עולי פרס מהעיר יזד ביוזמתו של רבי מאיר רפאל במטרה לאחד את כל אנשי העדה שהתפללו אז בבתי כנסת אחרים בשכונת הבוכרים. בית הכנסת ממוקם בשכונת הבוכרים ברחוב אדוניהו הכהן 26. הכסף לבניית בית הכנסת הגיע מאנשי העדה, על אף שמצבם הכספי לא אפשר זאת ובעיקר מנשות העדה שמכרו זהב ותכשיטים עבור בניית בית הכנסת.
פעילות דתית
שנים רבות במוצאי שבתות היה מגיע להתפלל שם בקביעות זקן המקובלים הרב יצחק כדורי נשיא ישיבת נחלת יצחק ברחוב דוד 19 אשר בשכונת הבוכרים, ולאחר מכן היה מברך את המתפללות והמתפללים, אנשים ונשים, שעמדו בתור לקבל את ברכתו. הוא היה עומד בסבלנות לברך את כולם אף על פי שהתור התארך לפעמים כשעה ויותר. בשנותיו האחרונות היה מגיע להתפלל שם במוצאי שבתות המקובל והחזן מחכמי ירושלים חכם אברהם מונסא מחבר הספר "פדה את אברהם" ולאחר מכן מאציל על הקהל מברכותיו. כמו כן 44 שנים מתפלל שם מדי שבת בבוקר הרב יעקב חיים סופר (הנין), ראש ישיבת כף החיים (הנמצאת ברחוב אהלי יוסף 14 בשכונת גבעת משה - גוש 80). הרב סופר דורש שם דרשת חיזוק בין תפילת שחרית של שבת לתפילת מוסף של שבת.
במשך עשרות שנים העביר הראשון לציון הרב עובדיה יוסף שיעור בבית הכנסת בכל מוצאי שבת (בשנותיו האחרונות נמסר השיעור מביתו עקב מצבו הבריאותי). השיעור הועבר בשידור לוויין על ידי ארגון דר וסוחרת וזכה לתפוצה רחבה. כיום נמסר השיעור על ידי בנו, הראשון לציון הרב יצחק יוסף בבית הכנסת בכל מוצאי שבת. בכל שבוע לפני השיעור מוסר "הרב המקדים" (כל שבוע רב אחר) שיעור במשך כחצי שעה.
בבית הכנסת מתקיימים תפילות ושיעורי תורה במשך כל שעות היממה מניין אחר מניין (שטיבלך). מתקיימים גם שיעורי תורה בכל שעות היממה ושיעור מרכזי בכל ערב מפי רב בית הכנסת הרב יוסף שרגא בענייני הלכה ואקטואליה.
בשבתות ובחגים מתפללים במניין המרכזי שבבית כנסת עם רב בית הכנסת שהוא גם החזן והקורא בתורה.
במקום יש כולל יום בראשות הרב יוסף שרגא, (המונה כ-30 אברכים), קופת גמילות חסדים לנזקקים, שיעורים לילדים, תהילים לילדים בכל שבת ואולם שמחות.
בבית הכנסת נערכת מדי שנה ערב כ"ח בחשון הילולה למקובל מולא אור שרגא (נפטר בשנת תקנ"ד, 1794), שהיה מנהיג קהילת היזדים בעיר יזד במאה ה-18, בהשתתפות רבני ועסקני הקהילה.
קרחון דספשן
קרחון דספשן (באנגלית: Deception Glacier) הוא קרחון ברכס וורן, בארץ אואטס, שבאנטארקטיקה.
הקרחון זורם לכיוון דרום החל מפסגת מודי; אורכו של הקרחון 33 קילומטרים.
הקרחון זורם נשפך אל חלקו העליון של קרחון מולוק.
מקור השם
שמו של הקרחון ניתן לו על ידי המחלקה הניו זילנדית של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.
הקרחון, נקרא בשם זה, מאחר שנראה היה לחברי המחלקה שהוא מוביל ישירות לתוך נווה סקלטון, אבל בפועל הוא זורם לכיוון דרום. המילה "דספשן" משמעה באנגלית "הטעיה".
יוהאן קזימיר ארנרוט
יוהאן קזימיר ארנרוט (בפינית: Johann Casimir Ernrot, בבולגרית: Йохан Казимир Ернрот; 26 בנובמבר 1833 – 5 בפברואר 1913) היה גנרל פיני בצבא האימפריה הרוסית, אשר כיהן כשר המלחמה ולתקופה קצרה גם כראש הממשלה ושר הפנים של נסיכות בולגריה.
היסטוריה
יוהאן קזימיר ארנרוט נולד ב-26 בנובמבר 1833 בנסטולה אשר ב, וב-1856 סיים את האקדמיה הצבאית הרוסית בסנקט פטרבורג והצטרף לצבא האימפריה. הוא הצטיין במהלך דיכוי מרד האימאם שאמיל בקווקז ובהמשך הוצב בחיל הדנובה של צבא האימפריה הרוסית ולחם כמפקד חטיבת רגלים, במהלך המלחמה העות'מאנית-רוסית (1877–1878). עם תום המלחמה שוחרר זמנית מהצבא הרוסי בדרגת גנרל-לויטננט, ובהמשך הצטרף לצבא הנסיכות הבולגרית בדרגה זהה. במסגרת תפקידו הצבאי התמנה ליועצו של אלכסנדר בטנברג, נסיך בולגריה. בראשית כהונתו של אלכסנדר בטנברג, רצו הרוסים לחזק את מעמדו מתוך הנחה שבולגריה תישאר מדינה גרורה של רוסיה ופעלו למינויו של ארנרוט לשר המלחמה הבולגרי. בנוסף, נועד מינוי זה של קצין הצבא הרוסי להוביל לפיקוח רוסי על השלטון הבולגרי, תוך זרימת מידע רציף לסנקט פטרבורג.
ב-17 באפריל 1880 מינה ראש הממשלה דראגן צאנקוב את ארנרוט לשר המלחמה, ובהמשך ב-9 במאי 1881, מונה לראש הממשלה ושר הפנים של הנסיכות. בתקופה זו, כשהוא זוכה לגיבוי רוסי מלא, פעל ארנרוט לסייע לבטנברג לבסס את מעמדו כשליטה של הנסיכות הבולגרית הצעירה. לאחר יצובו המסוים של השלטון וכינון האספה הלאומית השנייה של הנסיכות הבולגרית, התפטר ארנרוט מתפקידו ועזב את בולגריה.
עם תום כהונתו, שב ארנרוט לסנקט פטרסבורג ומונה למזכיר המדינה לענייני פינלנד. ב-1891 פרש ארנרוט מתפקידו. יוהאן קזימיר ארנרוט הלך לעולמו ב-5 בפברואר 1913 בהלסינקי לאחר שלקה בשבץ מוחי והוא בן 80 שנים.
מוצי אביב
מוצי אביב (נולד בשם משה יעקובוביץ' ב-21 באוקטובר 1946) הוא זמר ושחקן ישראלי.
ביוגרפיה
לאחר שחרורו הקליט שירים אחדים והשתתף בהצגות ילדים. בשנת 1971 הקליט את השיר "אני מרגיש כמו אריה", שכתבו יורם טהרלב ובעז שרעבי. השיר זכה להצלחה במצעדים ונכלל באוסף מצעדי הצמרת השני. בשנת 1978 הוציא את האלבום "המפוזר מכפר אזר".
אביב השתתף במחזמר "הלו דולי" עם חנה מרון (1968), ובהצגה "חכם וכלה" (1977). כן שיחק בסרטים "קזבלן" (1973) ו"הלהקה" (1978).
אביב גילם את בקטוס בהצגת הילדים "קריוס ובקטוס" משנת 1982 ועד היום עם השחקנים דובי גל ואסף אשתר, הצגה המבוססת על ספרו של תורביורן אגנר העוסק בהיגיינת הפה.
אביב היה נשוי לזמרת עליזה אביב. ב-9 באוקטובר 1974 נולדה בתם הזמרת דין דין אביב. בשנת 1980 כשהייתה בתו בת שש, שרו שלושתם את השיר "מבולבלי", שכתב יואל ריפל והלחין עוזי חיטמן, במסגרת תחרות שירי הילדים שירוויזיון 2 שזכה במקום השני. ב-1984 נולד בנם השני. ב-1994 התגרשו מוצי ועליזה.
IBM 3270
IBM 3270 (קראו: "שלושים-ושתיים שבעים") הוא תקן של מסופי מחשב למחשבים מרכזיים מתוצרת IBM ומהווה תקן דה פקטו לתקשורת מול מחשבים מרכזיים. גם כאשר אין עושים שימוש במסוף פיזי, משמשות אמולציות של 3270 לתקשורת מול מחשבים מרכזיים, על גבי תשתית TCP/IP.
המסוף, שהושק לראשונה ב-1972 עבור סדרת המחשבים IBM System/370, מימש שני עקרונות תקשורת מול מחשב מרכזי: מזעור המידע העובר בתקשורת ומינימום הפרעות (פסיקות) לעבודת המחשב. לפיכך, בלוק המידע המועבר הוא מסך מלא והוא מכיל רק את הערכים שהשתנו מאז ההתקשרות הקודמת.
המסוף היה בנוי כיחידה אחת ובה מקלדת וצג (מסך) בתצורה הטיפוסית היה המסך מונוכרומטי עם תווים בצבע ירוק, בגודל של 24 שורות עם 80 תווים בשורה. המודל הראשון, "3277 מודל 1", היה בעל 14 שורות בלבד, תצורת 3279 כללה ארבעה צבעי טקסט ותצורת 3278 כללה אפשרות שינוי גודל המסך עד ל-132X72 תווים, באמצעות מתג חומרה במסוף. אחד החידושים שהציג המסוף היה שימוש במקשים פונקציונליים במקלדת, שלא היו חלק מסט האותיות ואליהם ניתן היה לקשור בתוכנה פונקציות הפעלה שונות. המסוף התחבר על ידי כבל קואקסיאלי, מהירות העברת הנתונים הייתה בתחילה 1Mbit לשנייה והועלתה לאחר מכן עד ל-2.3Mbit לשנייה. המסופים לא התחברו ישירות למחשב אלא ליחידת בקרה (Control Unit, CU) בעלת CPU, במקור מדגם 3274 ומאוחר יותר מדגם 3174, שיכלה לטפל בכמה עשרות מסופים ולהוריד את עומס תעבורת המידע מהמחשב המרכזי. בשנת 1983 הוציאה IBM את מחשב 3270 IBM PC, שהיה מחשב אישי שכלל אמולציה בתוכנה למסופי 3270.
פרוטוקול TN3270 הוא פרוטוקול תקשורת, המרחיב את Telnet, להעברת מידע למחשב מרכזי באמצעות רשת TCP/IP, מכל מחשב למעשה.
חצי האי טיימיר
חצי האי טיימיר (ברוסית: Полуостров Таймыр) הוא חצי אי בחבל קרסנויארסק, סיביר, רוסיה, לחופי אוקיינוס הקרח הצפוני, אשר קצהו הצפוני ביותר מהווה את הקצה היבשתי הצפוני ביותר בכל אירואפרסיה. לחופו המערבי של חצי האי ים קארה ולחופו המזרחי ים לאפטב. חצי האי טיימיר מתפרס על גבי 400,000 קילומטרים רבועים והוא מאוכלס בדלילות, בעיקר בננטים, קבוצה אתנית מקומית. בטיימיר תנאי מחיה קשים הנובעים מאקלים הטונדרה ומהעובדה שבמשך רוב חודשי השנה האזור כולו מכוסה קרח. חצי האי טיימיר ממוקם בין מפרץ יניסיי (המהווה את הדלתה של הנהר יניסיי) ממערב ומפרץ קאטנגה במזרח. לפי רישומי טמפרטורות מכף צ'ליוסקין, המהווה את הנקודה הצפונית ביותר בכל אירואפרסיה, הטמפרטורות הממוצעות בחצי האי במעלות צלזיוס לפי חודש הן: ינואר -28.2, פברואר -28.4, מרץ -27, אפריל -20.5, מאי -9.9, יוני -1.3, יולי 1.4, אוגוסט 0.9, ספטמבר -2.6, אוקטובר -11.4, נובמבר -20.7, דצמבר -25.8. מסביב לחצי האי עובר רכס ההרים בירנגה. כמו כן, חצי האי מלא באגמים רחבי ידיים כאשר הגדול שבהם הוא אגם טיימיר בן 4,560 קמ"ר.
בתוך טיימיר מגוון מערכות אקולוגיות. במרכז חצי האי ישנם יונקים רבים כגון הרמין, גרגרן, דלק סיבירי ושועל שלג. באזורי החוף מוכר דוב הקוטב. מתוך העופות ישנם אווז, ברווז, קורמורן, שכווי אירופי, אוח השלג ובז. לים, לחופי חצי האי, ישנם דגים כגון חדקן, סלמון סיבירי ואחרים. חצי האי טיימיר מהווה גם בית עבור אייל הצפון, המהווה חלק מרכזי במשק החי שמגודל בידי התושבים הילידים של חצי האי. כבש המושק הוא בעל חיים מוכר באזור.
משלחת סובייטית משנות ה-40 של המאה ה-20 גילתה בחצי האי מטבעות מתקופת מיכאיל הראשון, צאר רוסיה במאה ה-17 המוקדמת. במאי 1742 הגיעה משלחת מטעמו של סימאון צ'ליוסקין לקצה הצפוני של חצי האי ועל שמו נקרא המקום. במהלך המאה ה-19 המאוחרת והמאה ה-20 המוקדמת התקיימו מספר משלחות לחצי האי טיימיר אשר נועדו במקור לחקור את אזורי החוף ולמצוא את נתיב הים הצפוני. רוב המשלחות הונהגו בידי גורמים מטעם האיחוד השוודי-נורווגי או האימפריה הרוסית, דוגמת המשלחת של אדוארד פון טול בין 1900 ל-1902.
קובי פלג
קובי (יעקב) פלג (נולד ב-28 במרץ 1958) הוא פרופסור לניהול מצבי חירום ורפואת אסונות באוניברסיטת תל אביב, ולשעבר מנהל המרכז הלאומי לחקר טראומה ורפואה דחופה שבמכון גרטנר לחקר אפידמיולוגיה ומדיניות בריאות.
ביוגרפיה
במלחמת לבנון הראשונה שימש כקצין ארגון הרפואה של "כח ורדי". בהמשך ביצע שורת תפקידים בחיל הרפואה, לרבות מפקד קורס קציני ארגון רפואה, מדריך ראשי של בה"ד 10, ראש מדור מבצעים חיילי, ראש ענף ארגון והדרכה חיילי ומפקד מתקן האימונים של חיל הרפואה. במלחמת המפרץ הראשונה שימש כראש ענף רפואה במפקדת קצין חיל ראשי להג"א והגמ"ר (שהוסבה בהמשך לפיקוד העורף) והיה אחראי על מערך הרפואה של העורף במלחמה. בשנים 1997–1998 הושאל על ידי צה"ל למשרד הבריאות על מנת לשמש כעוזר בכיר לשר הבריאות. בתקופה זו שימש גם כחבר בוועד המנהל של מד"א. בין השנים 1998–2001 פיקד על בה"ד 10, תקופה במהלכה זכה הבה"ד לפרס הרמטכ"ל כיחידה מצטיינת, לפרס סגן הרמטכ"ל כיחידת הדרכה מצטיינת ושלושה פרסי איכות מראש אט"ל. במהלך שירותו הצבאי ניהל מספר לא מבוטל של אירועים רבי נפגעים, במסגרת האחריות של חיל הרפואה באותה עת על ניהול אירועים רבי נפגעים במדינת ישראל (אחריות שהועברה בהמשך למד"א). השתחרר בדרגת אל"ם.
פלג בעל תואר ראשון במדעי המדינה, סוציולוגיה ופסיכולוגיה מאוניברסיטת בר-אילן, תואר שני בבריאות הציבור עם התמחות במנהל רפואי מ-USUHS (מרילנד, ארצות הברית) ותואר שלישי בניהול ומדיניות מערכות בריאות מאוניברסיטת בן-גוריון בנגב.
לאחר פרישתו מצה"ל, הקים את המרכז הלאומי לחקר טראומה ורפואה דחופה במכון גרטנר. המרכז עוסק בחקר ההיפגעות בישראל ובעולם ונחשב לאחד ממרכזי המחקר המובילים בתחום של חקר האפידמיולוגיה של ההיפגעות בדגש על אירועים רבי נפגעים בכלל וטרור בפרט. במסגרת המרכז הלאומי מנוהל רשם הטראומה הלאומי של ישראל (שהוקם ב-1995 על ידי ויטה בראל). מיום הקמתו, המרכז פרסם קרוב ל-200 פרסומים, לרבות בעיתונות המובילה בעולם הרפואה.
בשנת 2008 הוסמך על ידי United Nations Disaster Assessment and Coordination, גוף של האו"ם המאגד מומחים בניהול אסונות מרחבי העולם ואשר מסייע לממשלות בעת אסון לתאם את כל הגופים הפועלים בשטח האסון, כאחד המומחים מטעמו. במקביל, משמש גם כחונך מטעם ארגון הבריאות העולמי (WHO) לבתי חולים שדה לאזורי אסון בתהליך ההסמכה לפעילות באזורי אסון.
בשנת 2017 נבחר לשמש כיו"ר דירקטוריון האיגוד העולמי לרפואת אסונות (World Association for Disaster and Emergency Medicine, WADEM). בנוסף, במסגרת פעילותו ותפקידיו משמש כחבר במועצה הלאומית לטראומה, ומשמש יו"ר וחבר במספר ועדות לאומיות ובין-לאומיות, לרבות הוועדה הלאומית לאירועים רבי נפגעים של משרד הבריאות.
תרומה לשדה המחקר
במסגרת תפקידו כראש המרכז לחקר טראומה ורפואה הוביל פרופ' פלג מחקרים רבים, חלקם משמעותיים ופורצי דרך בחקר ההיפגעות ורפואת הטרור והאסון.
בין הפרסומים הנ"ל ניתן למנות את המחקר פורץ הדרך בו בשנות ה-90 פיתח מודל אופטימיזציה, מבוסס GIS, למיקום נקודות הזנקה לאמבולנסים באופן שייקצר משמעותית את זמן התגובה וישפר את זמינות האמבולנסים. מאמר זה הוא מהמצוטטים ביותר בעולם בתחום ומהווה אבן דרך לפעילות של מערכי אמבולנסים במדינות מפותחות. שני מחקרים אחרים אשר פרצו דרך עסקו בהבדלים שבין פצועים במלחמה לפצועי טרור, בין פצועים אזרחיים לחיילים ובין פציעות ירי לפציעות מפיצוץ. בנוסף, הוביל מחקר אשר בעקבותיו שונתה שיטת התגמול לביה"ח בניתוחי שבר צוואר ירך, דבר שהוביל לירידה משמעותית בתמותה בביה"ח לאחר הניתוחים הנ"ל. מחקר זה הוביל לשינוי שיטת התגמול הנהוגה כיום לבתי חולים בישראל. השיטה צוטטה בהמשך על ידי רבים ממובילי מדיניות הבריאות בישראל ומהווה כיום את אחד ממדדי האיכות של בתי החולים בישראל.
מחקרים נוספים שבוצעו בהובלת פרופ' פלג במרכז הלאומי לחקר טראומה ורפואה דחופה הביאו לתובנות משמעותיות בהבנת מנגנוני פציעה בטרור, כולל פתוח מודל חדש לאפידמיולוגיה של היפגעות מפיצוצים כפועל יוצא ממקום ההארעות. בין אלו נכללים מחקרים העוסקים באפיון פציעות של נפגעים באירועי טרור והגדרה מחדש של יכולת המענה של בתי חולים לקליטת נפגעי טרור. בנוסף, הוביל פרופ' פלג מחקר שצוטט רבות בספרות המדעית בו מתוארים לראשונה ההבדלים המשמעותיים בין פציעות ירי לפציעות פיצוץ. התובנות העולות מהמחקר השפיעו על מדיניות ההערכות של מערכת הבריאות בחתך צריכת שירותי בריאות לקליטת נפגעי טרור ומלחמה.
סיוע הומניטרי
בספטמבר 2009 נשלח במסגרת צוות המומחים של UNDAC לסייע לממשלת אינדונזיה בהערכת צרכים ותאום משלחות בינלאומיות לרעידת האדמה במערב סומטרה.
מספר חודשים לאחר מכן, בינואר 2010, יצא כחלק מצוות הפיקוד של בית החולים שדה של צה"ל להגיש סיוע רפואי לנפגעי רעידת האדמה בהאיטי. ב-2013 יצא כחלק מהצוות המוביל של ביה"ח שדה של צה"ל לנפגעי טייפון הייאן באי סאסו שבפיליפינים. ב-2015 נשלח מטעם UNDAC לרעידת האדמה בנפאל, שם היה בצוות המשותף של UNDAC וארגון הבריאות העולמי אשר הקים לראשונה, בשיתוף עם משרד הבריאות וחיל הרפואה הנפאלי את המנגנון לקליטה, שליטה וארגון של המשלחות הרפואיות הבינלאומיות והמקומיות שפעלו בשטח.
הניסיון שצבר במסגרת פעילותו זו הביאה אותו להמליץ על שינוי פרדיגמה בתחום הסיוע הרפואי על ידי איזון בין משלחות ההצלה למשלחות הרפואה, תאום, ארגון, הסמכה, קטלוג וקביעת סטנדרטים וקריטריונים למשלחות הרפואיות, וכן על עבודה מסונכרנת בין גופי הרפואה השונים בשטח, אשר שמה דגש על הערך המוסף שכל יחידת רפואה מסוגלת לתרום למאמץ המשותף. כמו כן, פרופ' פלג הציף את היכולת המוגבלת של יחידות החילוץ, טובות ומקצועיות ככל שיהיו, להציל חיים, והעמיד מנגד מודל של שימוש בהמונים כמחלצים קלים. פרופ' פלג יזם ומוביל שינוי תפיסתי הקורא להרחבת ההכשרה של הציבור הרחב במיומנויות חילוץ קל, מתוך הבנה כי מרבית הלכודים תחת ההריסות מחולצים ב-24–48 השעות הראשונות על ידי עוברי אורח, שכנים ובני משפחה.
שיאים וסטטיסטיקות של הפרמייר ליג
בעקבות החלטה של מועדוני הליגה הראשונה של הפוטבול ליג לצאת מהפוטבול ליג נוסדה הפרמייר ליג והפכה לליגה הבכירה באנגליה החל מעונת 1992-93. הדף הבא מציג את השיאים והסטטיסטיקות של הפרמייר ליג.
העפלות וירידות
נוריץ' סיטי: 1994-95, 2004-05, 2013-14, 2015-16, 2019-20 ו-2021-22
קהל
הערה: עונת 2019/2020 לא נלקחה בחשבון מאחר שמשחקים רבים התקיימו ללא נוכחות קהל בעקבות מגפת הקורונה.
אה"מ רייסהורס (1757)
אוניית הוד מלכותו "רֵייסְהוֹרְס" (באנגלית: HMS Racehorse) הייתה סלופ נושאת 18 תותחים של הצי המלכותי הבריטי, שהוסבה לימים לאוניית מחקר. היא הייתה במקורה הפריבטיר הצרפתי "מרקיז דה ווּדְרֵיי" (Marquis de Vaudreuil), שככל הנראה נתפסה במהלך מלחמת שבע השנים ונרכשה על ידי הצי המלכותי ב-28 באפריל 1757. האונייה הייתה חלק מן המשלחת שיצאה ב-1773 בראשותו של קונסטנטין ג'ון פיפס בחיפוש אחר המעבר הצפון-מערבי מן האוקיינוס האטלנטי אל האוקיינוס השקט. הוריישו נלסון הצעיר שירת כפרח חובלים באונייה השנייה של המשלחת, "אה"מ קארקֶס", תחת פיקודו של סקפינגטון לאטווידג', ששימש גם כסגנו של פיפס בהנהגת המשלחת.
המשלחת הפליגה מנוֹר ב-10 ביוני, שטה לאורך החוף המערבי של סְבָאלְבָּרְד והתקדמה עד קו רוחב, שם נחסמה דרכה על ידי חזית קרח. הם התקרבו כדי מרחק ראייה מ-Sjuøyane, ליד החוף הצפוני של סבאלברד, ופרח החובלים ג'ון ואלדן, (Walden) עם עוד שני אנשי צוות, ירד לחוף באי המערבי ביותר ב-5 באוגוסט של אותה שנה. האי נקרא מאוחר יותר על שמו – ואלדנויה (Waldenøya, האי ואלדן). המשלחת חזרה כלעומת שבאה.
ב-1775 הוחלף שמה של "רייסהורס" ל"ת'אנדר" (Thunder) והיא דורגה מחדש כספינת הרעשה. האונייה, בפיקודו של קומנדר גיימס גמבייר, נשבתה ב-14 באוגוסט 1778, ליד סֶנְדִי הוּק, על ידי אוניות המלחמה הצרפתיות "הקטור" (74 תותחים) ו-"וָאיאן" (Vaillant, 64 תותחים), שהשתייכו לשייטת בפיקודו של הרוזן ד'אסטן.
וולט דיסני רקורדס
וולט דיסני רקורדס היא חברת תקליטים אמריקאית של חברת וולט דיסני. החברה מוציאה לאור את אלבומי הפסקול מסרטי הקולנוע, סדרות הטלוויזיה, פארקי השעשועים ואלבומי האולפן המסורתיים של דיסני שהופקו על ידי אמני פופ, טין פופ וקאנטרי.